 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**25.05.2017**

Ca urmare a solicitării de emitere a acordului de mediu adresată de SC AQUABIS SA cu sediul în municipiul Bistrița, str. Parcului, nr. 1, înregistrată la Agenţia pentru Protecţia Mediului Bistriţa-Năsăud cu nr. 3964/6.04.2017, ultima completare înregistrată sub nr. 5778/19.05.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.05.2017, că proiectul **Reţea de canalizare menajeră în localitatea Salva şi extindere şi reabilitare sistem de alimentare cu apă în localitatea Telciu**, propus a fi amplasat în localităţile Salva şi Telciu, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) - proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 13, lit. A - orice modificări sau extinderi, altele decât cele prevăzute la pct. 22 din anexa 1, ale proiectelor prevăzute in anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) - proiectul prevede:*

***Obiect 1 - Rețea de canalizare menajeră în localitatea Salva***

*- situaţia existentă: localitatea Salva deține un sistem de canalizare menajeră realizat în cadrul proiectelor recente derulate de SC Aquabis SA (POS Mediu), ce acoperă 40% din străzile localității și colectorul de canalizare care face legătura cu stația de epurare Salva (construcție realizată în cadrul CL2 – POS Mediu).*

*- reţeaua de canalizare proiectată va avea lungimea de 10.645 m şi va fi realizată din conducte PVC KG SN4 cu diametre de 200 mm şi 315 mm. Reţeaua proiectată va asigura colectarea şi transportul apelor uzate de la gospodăriile populației, instituțiile publice și agenți economici în colectorul principal ce alimentează staţia de epurare Salva. Pozarea conductelor se va face subteran, pe terenuri aparţinând domeniului public paralel cu trama stradală, pe cât posibil în spațiul verde, în acostamente și trotuare și doar unde nu se dispune de spațiu necesar, în carosabil. Pe traseul conductelor de canalizare sunt necesare:*

* + *Subtraversări de drum național 13 bucăți.*
  + *Subtraversări cursuri de apă 12 bucăți.*
  + *Subtraversare CF prin foraj orizontal 1 bucată.*

*- proiectul mai prevede: 298 cămine de vizitare și 441 racorduri individuale.*

*- pe rețeaua de canalizare sunt necesare 3 stații de pompare.*

*- conductele de refulare ale stațiilor de pompare se vor realiza din tubulatur PEID PE100 PN10, cu diametrul exterior De90 mm, respectiv De110 mm. Îmbinarea tuburilor de PE se va face prin sudura cap la cap. Pozarea conductelor de refulare se va face subteran, cu respectarea adâncimii maxime de îngheț, prin săpătură deschisă.*

***Obiect 2 - Extindere și reabilitare sistem de alimentare cu apă în localitatea Telciu***

*- reţeaua proiectată va avea lungimea de 4860 m şi va fi realizată din conducte PEID, PE100, cu diametrul de 110 mm și 63 mm;*

*- rețelele de distribuție vor fi echipate cu:*

* *hidranți de incendiu: 46 bucăți*
* *cămine de vane de sectorizare și închidere: 22 bucăți*
* *bransamente individuale: 750 bucăți.*

*- pe traseul conductelor de distribuție sunt necesare:*

*- subtraversări de drum national DN17C: 4 bucăți;*

*- subtraversare curs de apă: 1 bucată;*

*- supratraversări cursuri de apă: 2 bucăți;*

*- subtraversare CF prin foraj orizontal: 1 bucată*

*- reabilitarea captării și rezervoarelor de apă, va consta din:*

* + - *Reabilitare captate;*
    - *Realizare stație nouă de tratare cu capacitate 50 m3/h;*
    - *Reabilitare rezervoare existente (2 x 300 m3).*

*- instalațiile de captare conțin: camera de captare, conducta de preaplin, deversor superior de preaplin spre vechea camera de captare, conducta de legatură între camera de captare și camera deznisipatoarelor (cu 3 compartimente);*

*- gospodăria de apă include 2 rezervoare de înmagazinare a apei, fiecare cu o capacitate de 300 m³ și un rezervor de capăt cu capacitatea de 100 m³;*

*- frontul de captare și rezervoarele de înmagazinare vor fi reabilitate, iar în vecinătatea rezervoarelor va fi realizată o stație de tratare a apei în vederea potabilizării; vor fi asigurate racordurile stației de tratare la aducțiune și cu rezervoarele de înmagazinare;*

*- stația de tratare va avea o capacitate de 50,00 m³/h. S-a optat pentru o statie de tratare compacta cu montaj suprateran, într-o cladire tip container realizată din panouri tip „sandwich”. Containerul va fi construit pe o platforma din beton.*

*c) Proiectul nu are efect cumulativ cu alte proiecte din zonă.*

*d) în etapa de realizare a investiţiei şi pentru funcţionarea activităţii nu se utilizează substanţe toxice şi periculoase;*

*e) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*f) deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate.*

*g) pământul rezultat din săpături va fi refolosit pentru umplerea șanțurilor conductelor de apă;*

*h) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*i) dintre resursele naturale se vor utiliza agregate naturale (nisip, pietriș), în etapa de realizare a investiției și apă în etapa de funcționare;*

*j) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*k) anunţul solicitării de obținere a acordului de mediu a fost mediatizat prin: afişare la sediul SC AQUABIS SA, afișare la sediul Primăriei comunei Telciu, afișare la sediul Primăriei comunei Salva, afişare pe site-ul şi la sediul A.P.M. Bistriţa-Năsăud și publicare în presa locală. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

*Condiţii de realizare a proiectului:*

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La terminarea lucrărilor se vor dezafecta zona organizărilor de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*7. Deşeurile de construcţie rezultate şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare şi va solicita şi obţine revizuirea autorizaţiei de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

chim. Mariana Gal